505-Klubbens Generalforsamling 2005

Skovshoved Sejlklub 21. maj 2005

Deltagere:

DEN 8620, DEN 8416, DEN 8849, DEN 8860, DEN 8495, DEN 7581, DEN 8440, DEN 8656

Referent:Henrik DEN 8656

Dirigent: Allan DEN 8495

Dagsorden:

1. Årsberetning:

Bo improviserede en kort beretning, hvor han lagde vægt på de flotte EM-resultater i Pula. Bestyrelsen/formanden havde ikke arbejdet så meget det forgange år.

Beretning blev godkendt uden bemærkning (som ellers kunne være blevet længere end selve beretningen).

2. Regnskab

Klubben havde pr. 31/12-2004 kr. 27.413,42 i kassen.

I 2004 blev der brugt penge på træningslejr og kontingent til den internationale 505-klub.

Der er mange 505-sejlere der ikke har betalt kontingent for 2003 og 2004.

Det blev besluttet at offentliggøre en liste over betalende og potentielle betalere (medlemmer) på hjemmesiden (for at få dem til at lette r….) Det er her.

Det blev pointeret at det er kassererens tjans at kradse pengene ind.

Regnskabet blev godkendt.

Kontingent blev fastsat til 150 kr. Ingen ændring.

3. Valg af bestyrelse

Formand: Jan Saugman

Kasserer: Jon Andersen

Kapsejladschef: Johnny Rodholm

PR: Henrik Buhl

Web-redaktør: Mads Christiansen

Bestyrelsen blev valgt for i det kommende år at arbejde med

Nye kapsejladsaktiviteter (Baltic Cup – præmier af en anselig størrelse)

Nye rangliste principper

Træningslejr (forår og sommer før VM)

Flere sociale aktiviteter i forbindelse med stævner og træning (gerne med koner/mænd)

Mere synlighed (Bådmagasinet mm)

Rekruttering (fx de sidste trapezsejler, 29’ere og 49’ere)

4. Rangliste/udtagelse

Det blev besluttet at ranglisten skal udregnes efter hvert af rangliste stævnerne og være tilgængelig på hjemmesiden.

Udtagelse (DS støtte) kan om muligt også formidles på hjemmesiden.

5. Indkomne forslag

Henrik Buhl havde stillet en række ændringsforslag til klubbens statutter - paragraf 4,8 og 9. Disse blev vedtaget med nogle enkelte undtagelser. Endvidere skal 505-klubbens navn præciseres. Se vedhæftede nye statutter.

6. Eventuelt

Jan fortalte om møde i DS for Specialjolle klubberne. DS vil styrke samarbejdet og tage initiativ til nogle nye initiativer, fx et samlet DM i sejlsport.

Jan er med i et udvalg som skal støtte DS i deres arbejde og komme med forslag. Jan blev forslået at der skal arrangeres et ”Mestrenes Mesterskab”

Jesper henstillede at vores mail-service ikke bliver misbrugt, han synes nogle af de vigtige informationer kan drukne….

Efter 1½ time sluttede mødet i god ro og orden.

For dette, Henrik Buhl DEN 8656.